**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2018

**EXPUNERE DE MOTIVE**

**la proiectul de hotărâre privind aprobarea Înțelegerii de cooperare între municipiul Câmpulung Moldovenesc, județul Suceava din România și orașul Karmiel din Israel**

 La inițiativa Primarului orașului Karmiel din Israel și efectuând toate demersurile necesare, inițiez prezentul proiect de hotărâre.

 Informez Consiliul local că, în momentul de față, municipiul Câmpulung Moldovenesc are acorduri de cooperare și înfrățire cu:

* orașul Dabrowa Gornicza din Polonia: Hotărârea Consiliului local din 15 aprilie 2004
* municipalitatea Avezzano din Italia: Hotărârea Consiliului local din 31 martie 2011

 Referitor la acest proiect de hotărâre:

 Așa cum am arătat, inițiativa acestei înfrățiri aparține orașului Karmiel. Se menționează că primul primar al orașului, Baruch Vanger – decedat este originar din Câmpulung.

 Totodată, în acest oraș cu 52.000 de locuitori locuiesc câteva mii de originari din România.

 Consultând arhivele, rezultă că o primă inițiativă de înfrățire tot din partea orașului Karmiel, a fost demarată încă din anii 1994-1995 care, din motive necunoscute, nu a mai fost finalizată.

 Anexez o scurtă prezentare a orașului, așa cum ne-a fost comunicată.

 Există avizele celor 2 ministere de resort din România.

 Având în vedere cele prezentate, supun aprobării dumneavoastră acest proiect de hotărâre.

**PRIMAR,**

**Negură Mihăiță**